แนวโน้ม SET บวกต่อ รับตัวเลข PCE ตามคาด-ราคาน้ำมันขึ้น
โบรกคาด SET เช้านี้ปรับตัวขึ้นจาก Sentiment ของตลาดต่างประเทศ หลังสหรัฐประกาศตัวเลข PCE ออกมาตามคาด และราคาน้ำมันปรับตัวขึ้น พร้อมให้แนวรับที่ 1,610 และ 1,605 จุด แนวต้านที่ 1,620 และ 1,625 จุด
โบรกคาด SET เช้านี้ปรับตัวขึ้นจาก Sentiment ของตลาดต่างประเทศ หลังสหรัฐประกาศตัวเลข PCE ออกมาตามคาด และราคาน้ำมันปรับตัวขึ้น พร้อมให้แนวรับที่ 1,610 และ 1,605 จุด แนวต้านที่ 1,620 และ 1,625 จุด
26 ธ.ค. 2565

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า แนวโน้มตลาดหุ้นไทยเช้านี้ มองว่ามีโอกาสขยับตัวขึ้น จากได้รับ Sentiment ของตลาดต่างประเทศ และราคาน้ำมันปรับตัวสูงขึ้น โดยตลาดต่างประเทศบวกขึ้นมาจากตัวเลขดัชนีราคาการใช้จ่ายเพื่อการบริโภคส่วนบุคคล (PCE) ชะลอตัวตามที่ตลาดคาด และราคาน้ำมันปรับตัวสูงขึ้นจากที่รัสเซียประกาศลดกำลังการผลิต 3-5% ในช่วงต้นปีหน้า เพื่อตอบโต้ที่กำหนดเพดานน้ำมันรัสเซีย
ขณะที่ตลาดหุ้นไทยยังคาดหวังเชิงบวก จากการทำ Window Dressing และเม็ดเงินซื้อกองทุนรวมเพื่อการออม (SSF) และ กองทุนรวมเพื่อการเลี้ยงชีพ (RMF) ไหลเข้าตลาดโค้งสุดท้ายของปี
ให้กรอบแนวรับที่ 1,610 และ 1,605 จุด แนวต้านที่ 1,620 และ 1,625 จุด
 